Elektroninio dokumento nuorašas

VIEŠOJI ĮSTAIGA LAZDIJŲ KULTŪROS CENTRAS

**(Kodas 165438848)**

 PATVIRTINTA

 VšĮ Lazdijų kultūros centro

 direktoriaus 2021 m. balandžio 20 d.

 įsakymu Nr. LKCV-18

**DARBUOTOJŲ SAUGOS IR SVEIKATOS POLITIKA**

1. **SKYRIUS**

**BENDROSIOS NUOSTATOS**

1. VšĮ Lazdijų kultūros centro saugos vizija – **sudaryti saugias ir teisės aktų reikalavimus atitinkančias darbo sąlygas kiekvienam asmeniui**, susijusiam su įstaigos veikla. **Saugumas** yra pagrindinė **vertybė** visoje įstaigos veikloje, **visur ir visada**.
2. Pagrindinis įstaigos siekis – **0 nelaimingų atsitikimų ir profesinių ligų**.
3. Darbuotojų saugos ir sveikatos politikos (toliau – Politika) tikslas – užtikrinti, kad VšĮ Lazdijų kultūros centro darbuotojų saugos ir sveikatos kultūra būtų kiekvieno darbuotojo kasdieninio darbo dalis.
4. Politika apibrėžia pagrindinius įstaigos darbuotojų saugos ir sveikatos užtikrinimo principus, kuriuos kiekvienas darbuotojas turi žinoti ir taikyti savo darbe.
5. Politika apima visą įstaigos veiklą, įskaitant darbuotojus, darbo priemonių, darbų atlikimo pobūdį, paslaugų teikimo būdus.
6. **SKYRIUS**

**POLITIKOS PRINCIPAI**

1. Siekiant įgyvendinti darbuotojų saugos ir sveikatos politiką, administracija įsipareigoja:

 6.1. laikytis norminiuose teisės aktuose nustatytų darbuotojų saugos ir sveikatos reikalavimų;

 6.2. analizuoti nelaimingų atsitikimų darbe, profesinių ligų, incidentų bei avarijų aplinkybes ir priežastis, nuolat vykdyti nelaimingų atsitikimų darbe, profesinių ligų prevenciją;

* 1. užtikrinti profesinės rizikos organizavimą įstaigoje, įvertinti profesinės rizikos rezultatus, ir pagal juos nustatyti prevencines priemones, kurios sumažintų fizinius, cheminius, ergonominius, biologinius ir psichologinius pavojus darbe;
	2. nuolat vykdyti vidinę darbuotojų saugos ir sveikatos kontrolę;
	3. periodiškai stebėti darbuotojų darbo aplinką, jų atliekamus darbus, ar jie nekelia grėsmės susižeisti, patirti traumą;
	4. nuolat kelti darbuotojų kvalifikaciją, kompetenciją ir sąmoningumą, skatinti jų iniciatyvą darbuotojų saugos ir sveikatos srityje;
	5. reikalauti, kad kiekvienas darbuotojas atliktų savo darbą saugiai ir atsakingai, nekeldamas pavojaus sau ir aplinkiniams;
	6. bendradarbiauti su darbuotojų saugą ir sveikatą kontroliuojančiomis institucijomis.
1. **SKYRIUS**

**PAREIGOS IR ATSAKOMYBĖS**

1. Įstaigos vadovas:
	1. atsako už tinkamą šios Politikos paskelbimą ir įgyvendinimą ir už tai, kad pavaldūs darbuotojai susipažintų su šia Politika ir jos laikytųsi;
	2. užtikrina, kad kitų įstaigų darbuotojai, laikinai dirbantys ar teikiantys paslaugas įstaigoje, gautų reikiamas instrukcijas, išteklius ir mokymus, kurių reikia tam, kad darbą galėtų atlikti vadovaudamiesi darbuotojų saugos ir sveikatos principais;
	3. reguliariai imasi veiksmų, kurie prisideda prie sveikos ir saugios darbo aplinkos.
2. Visų lygių įstaigos vadovai privalo būti **lyderiais**, **entuziastingai** ir **atvirai bendrauti** su darbuotojais darbuotojų saugos ir sveikatos klausimais.
3. Atsakomybę už sėkmingą šios Politikos įgyvendinimą turi prisiimti visi įstaigos darbuotojai.
4. Kiekvienas įstaigos darbuotojas privalo rodyti atsakingą ir pavyzdinį elgesį, susijusį su darbuotojų sauga ir sveikata.
5. Darbuotojai privalo pranešti apie esamus ar galimus šios Politikos pažeidimus.
6. **SKYRIUS**

**BAIGIAMOSIOS NUOSTATOS**

1. Darbuotojai supažindinami su šiuo dokumentu ir (ar) jo pakeitimais pasirašytinai arba elektroninėmis priemonėmis.
2. Įstaiga turi teisę iš dalies arba visiškai pakeisti šią Politiką.
3. Politika yra vieša ir laisvai prieinama įstaigos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_